‘n Getuienis van 'n JuniorTukkie, tans 'n inwoner van Huis Olympus, die manskoshuis by die Fakulteit Gesondheidswetenskappe se Prinshofkampus:
"Ek kontak u namens Huis Olympus. Eerstens wil ek sê dat ek baie dankbaar is vir die bydrae wat JuniorTukkie gelewer het tydens my oorgang van hoërskool na Universiteit. Die oorgang sou vir my baie moeiliker gewees het om te hanteer as ek nie deel was van die JuniorTukkie-program nie. Ek is nou in 'n leierskapsposisie by Huis Olympus en floreer steeds in my derdejaar MBChB-studies."